Aluehallintovirastojen hallinnollisten tehtävien kokoaminen

Aika Keskiviikko 4.9.2014 klo 9.00 – 12.10

Paikka Valtiovarainministeriö, Mariankatu 9, nh. Pullonkaula

Osallistujat Anu Nousiainen, neuvotteleva virkamies, valtiovarainministeriö, puheenjohtaja kohdat 1-4

Tuula-Kaarina Isosuo, johtaja, Etelä-Suomen aluehallintovirasto

Anna-Kaisa Ruokonen, johtaja, Itä-Suomen aluehallintovirasto

Lauri Latva-Äijö, johtaja, Lounais-Suomen aluehallintovirasto

Markku Nurminen, johtaja, Länsi- ja Sisä-Suomen aluehallintovirasto

Jukka Erkkilä, johtaja, Pohjois-Suomen aluehallintovirasto

Paula Leppänoro-Jomppanen, johtaja, Lapin aluehallintovirasto

Anne Autio, kehittämispäällikkö, Etelä-Suomen aluehallintovirasto, aluehallintovirastojen toiminnan kehittämisyksikkö

Jyrki Heiskanen, pääluottamusmies, Etelä-Suomen aluehallintovirasto/Pardia ry (Vuokko Jokisen sijaisena)

Marko Puttonen, kehittämisjohtaja, valtiovarainministeriö, puheenjohtaja kohdat 4-9

Mikko Saarinen, ylitarkastaja, valtiovarainministeriö (kohdat 1-4)

Sami Kouki, lainsäädäntöneuvos, valtiovarainministeriö

Miira Lehto, ylitarkastaja, valtiovarainministeriö, sihteeri

Teijo Mustonen, projektipäällikkö, Itä-Suomen aluehallintovirasto

Maria Siurua, projektipäällikkö, Pohjois-Suomen aluehallintovirasto

Timo Kähärä, yksikön päällikkö, Itä-Suomen aluehallintovirasto

Eija Burke-Hildén, yksikön päällikkö, Etelä-Suomen aluehallintovirasto

Pasi Katajisto, talouspäällikkö, Etelä-Suomen aluehallintovirasto

Asko Harjukelo, johtaja, Lapin aluehallintovirasto

Kari Holsti, ylitarkastaja, Lounais-Suomen aluehallintovirasto

Eija Vähämaa, yksikön päällikkö, Lounais-Suomen aluehallintovirasto

Jorma Pitkämäki, ylijohtaja, Länsi- ja Sisä-Suomen aluehallintovirasto

Marja-Riitta Vest, kehitys- ja strategiapäällikkö, Länsi- ja Sisä-Suomen aluehallintovirasto

Poissa Seppo Parkkinen, pääluottamusmies, JHL ry

Helena Sundberg, luottamusmies, Etelä-Suomen aluehallintoviras-to/JUKO ry

1. Kokouksen avaus

Puheenjohtaja avasi kokouksen. Esityslistan muihin asioihin lisättiin toiminta- ja palvelumallin käsittely.

1. Edellisen kokouksen pöytäkirjan hyväksyminen

Päätös: Hyväksyttiin edellisen kokouksen pöytäkirja sillä muutoksella, että Osallistujat-kohdasta siirrettiin Vuokko Jokinen poissa olleisiin.

1. HALKO-projektin toimeenpanoaikataulu

Puheenjohtaja kertoi, että toimeenpanoaikataululuonnos on laadittu sen mukaan, että projektiryhmä esittäisi valtiovarainministeriölle kootun hallinnon toiminnan käynnistymisen siirtämistä vuoden 2015 alusta maaliskuun 2015 alkuun. Ennen toiminnan käynnistymistä tulee ehtiä varmistaa uuden vastuualueen palvelukyky ja valita vastuualueen johto.

Keskustelussa kannatettiin muutoksen voimaantulon siirtoa maaliskuun 2015 alkuun todeten kuitenkin kesken vuotta tapahtuvan muutoksen vaikutukset talousseurantaan.

Teijo Mustonen ja Maria Siurua esittelivät toimeenpanosuunnitelmaa. Aikataulun perusteella laaditaan täsmennetty kokoussuunnitelma.

Päätös: Hyväksyttiin toimeenpanosuunnitelmaluonnos ja sen käyttö jatkossa. Projektiryhmä päätti esittää valtiovarainministeriölle, että muutoksen voimaantulo siirretään vuoden 2015 alusta maaliskuun 2015 alkuun.

1. Alatyöryhmien täsmennetyt tehtävämäärittelyt

Alatyöryhmien puheenjohtajat esittelivät täsmennetyt tehtävämäärittelyt ja niistä käytiin keskustelua.

*Henkilöstötyöryhmä*

Keskusteltiin strategisen osaamisen kehittämisen vastuista ja eri tahojen välisen yhteistyön tärkeydestä. Henkilöstöyksikkö kerää tietoa ja havainnoin koulutustarpeita ja muut toiminnot tuottavat koulutusta. Painopisteet sovitaan tulossopimuksessa.

Todettiin Ahvenanmaan valtionviraston mukana olo henkilöstöhallinnon tehtävissä.

Puheenjohtaja totesi, että kootun hallinnon tehtävien organisoinnissa ei tule luoda turhia aluejakoja sinne, missä ne eivät ole ehdottoman tarpeellisia ja perusteltuja. Pyrkimyksenä on toimiminen valtakunnallisesti. Koottu hallinto tuottaa tietoa ja auttaa mahdollisimman pitkälle virastoja ja johdon tukea.

Sami Kouki totesi, että koottu hallinto ei voi antaa aluehallintovirastoille määräyksiä, mutta se voi ohjata ja koordinoida.

Tuula-Kaarina Isosuo toi esiin, että tulee miettiä johdon tukitoiminnossa tarvittavan henkilöstöhallinnon tietämyksen syvyys ja myös johdon tuessa osaamisen ja sijaisketjujen tulee olla riittävät.

Puheenjohtaja totesi, että henkilöstöhallinnon avoimet kysymykset eivät aiheuta ongelmia asetuksen valmistelussa. Tehtävämäärittelyt laaditaan henkilöstötyöryhmän esityksen pohjalta. Tarvittaessa niitä tarkennetaan johdon tukitoiminnon suunnittelutyöryhmän kanssa.

*Taloustyöryhmä*

Keskusteltiin tulosohjauksen koordinointiin ja raportointiin liittyvästä työnjaosta ja yhteistyöstä tieto- ja taloustoimintojen kesken.

Mikko Saarinen kertoi tulosohjauksen menettelytapoja uudistamisesta niin, että vuonna 2016 toiminnallisista tulossopimuksista luovutaan ja jokaiselle AVIlle muodostuu vain yksi tulossopimusasiakirja. Tavoitteiden tulee olla nykyistä oleellisempia ja mitattavia. Myös seurantajärjestelmiä kehitetään.

Tavoitteena on saada jo vuodelta 2015 toteumatiedot keskeisistä suoritteista tavoitteenasettelun pohjaksi.

Keskustelussa pidettiin tärkeänä sellaisten indikaattorien löytämistä, jotka kertovat myös toiminnan vaikuttavuudesta. Lisäksi viitaten VIRSUn linjauksiin tehokkaasta ja poikkihallinnollisesta aluehallinnosta tuotiin esiin, että AVIen hallintotehtävien kokoamisen tulee tukea poikkihallinnollista virastojen sisällä tapahtuvaa yhteistoimintaa.

Puheenjohtaja totesi, että asetusvalmistelussa edetään taloustyöryhmän esityksen pohjalta.

Kouki muistutti, että asetuksessa joudutaan puhumaan tehtävistä suurina kokonaisuuksina, joita avataan perusteluissa esimerkkien avulla. Asetuksessa ei myöskään todeta yksikköjaosta.

*Viestintäryhmä*

Puheenjohtaja totesi, että viestintäryhmän esitys vastaa HALKO-väliraportin linjausta. Resurssikysymykset ratkotaan jatkotyössä. Kaikki työsuojelun vastuualueeseen liittyvät kysymykset ja vaikutukset kootaan ja välitetään tiedoksi sosiaali- ja terveysministeriölle valtiovarainministeriön kanssa käytäviä neuvotteluja varten.

Jorma Pitkämäki kertoi, että AVien ylijohtajista neljä katsoo, että viestinnän resurssin tulisi olla johdon tuki -toiminnossa. Hän totesi, että ylijohtajat eivät ole esittäneet kommentteja siitä, että johdon tukitoiminnon suunnittelutyöryhmän tehtävämäärittelyssä olisi vääriä tehtäviä. Etelä-Suomen ja Lapin aluehallintovirastot katsovat voivansa hyödyntää koottua hallintoa, mutta muut ovat pitäneet työryhmän esitystä hyvänä pohjana.

Puheenjohtaja kertoi, että AVIen ylijohtajakokouksessa 2.9.2014 käytiin keskustelukierros johdon tuen roolista. Tuolloin ei käyty läpi tehtävämäärittelyä. Ylijohtajilla oli erilaisia näkemyksiä johdon tuesta. Projektiryhmän kanta on väliraportin mukainen: viestintä sijoitetaan koottuun hallintoon. Koska osa ylijohtajista on kuitenkin esittänyt toisenlaista toimintatapaa, valtiovarainministeriö keskustelee ylijohtajien kanssa viestintäasioiden hoitamisesta sekä johdon tukitoiminnon tehtävistä ja resursseista. Väliraportin linjauksia pyritään noudattamaan niitä tarkentaen ja täsmentäen.

Keskusteltiin variaatioista käännöspalvelujen tilaamisessa. Vain ESAVissa on kielenkääntäjä. Anne Autio piti viestinnän asioissa tärkeänä kielilain vaatimusten parempaa noudattamista ja ruotsiksi kääntämisen lisäämistä. Hänestä vastuualueiden substanssidokumenttien kääntäminen olisi hyvä pitää erillään viestinnän tuotteista. Nykyisin joissakin AVI:issa viestintä auttaa ja koordinoi vastuualueita, toisissa vastuualueet toimivat itsenäisesti käännöspalveluiden tilaamisessa.

Sovittiin, että viestintä ja hankintatoimi käyvät jatkokeskusteluja valtakunnallisesti yhtenevän mallin luomiseksi kaikkien AVI:ien käännöspalveluille.

*Yleishallintotyöryhmä*

Puheenjohtaja kertoi, että ylijohtajien mielestä AVIen yhteisten substanssilausuntojen koordinoinnin tulisi tapahtua johdon tuki ‑toiminnossa. Halutessaan AVI:illa on mahdollisuus antaa oma lausunto. Sovittiin, että AVIen yhteisten substanssilausuntojen valmistelu sijoitetaan johdon tuki ‑toimintoon ja vain hallinnon lausuntojen valmistelu tehdään kootussa hallinnossa.

Projektiryhmä kannatti hallinnon juristitehtävien keskittämistä koottuun yleishallintoon sillä muutoksella, että yleishallintolakimiestehtävistä rajataan pois virkamiehiä koskevien kantelujen käsittely, jota ei voida ulkoistaa virastoilta koottuun hallintoon.

Projektiryhmä hyväksyi esityksen venäläisten sotavankien hautojen hoidon siirtämisestä ISAVIn erikoistumistehtäväksi. Valtakunnallinen toiminnallisen tasa-arvotyön työryhmä tekee projektiryhmälle esityksen toiminnallisen tasa-arvotyön organisoinnista.

Yleishallintotyöryhmässä esitykseen ympäristölupavastuualueen saapuvien asiakirjojen rekisteröinnin ja resurssien siirtämisestä koottuun hallintoon on jätetty kolme eriävää mielipidettä. Sovittiin, että asiakirjahallinnon tehtävien uudelleen organisoinnista järjestetään VM:n, YM:n, yleishallintotyöryhmän puheenjohtajan ja AVIen ympäristölupavastuualueiden johtajien kesken neuvottelu, jossa sovitaan toimintatavoista. Keskustelun pohjaksi laaditaan kuvaus sähköisen järjestelmän toimivuudesta ja asiakirjahallinnon resursseista ympäristölupavastuualueella.

Työsuojelun vastuualueen kirjaamistehtävien siirto koottuun hallintoon ei ole toistaiseksi mahdollinen, koska työsuojelu ei vielä käytä USPA-järjestelmää. Sovittiin, että työsuojelun osalta laaditaan kuitenkin kuvaus sen käyttöönottosuunnitelmasta käsiteltäväksi VM:n ja STM:n neuvotteluissa syksyllä.

Yhteenvetona keskustelusta puheenjohtaja totesi, että arkistonmuodostuksessa edetään aluksi kevyemmän mallin mukaisesti. Tuleville vuosille mietitään kehityskulku ja tavoiteasetanta. Arkistolaitos ei ole nähnyt esteitä yhden arkistonmuodostajan mallille. Julkisuuslainsäädännön vaikutuksia ja menettelytapoja asiakirjojen hallinnointiin, vastuisiin ja luovuttamiseen selvitetään vielä Sami Koukin, Tuula-Kaarina Isosuon, Lauri Päivärinnan ja arkistolaitoksen yhteistyönä. Tavoitteena on, että selvitys voidaan ottaa huomioon asetusluonnoksessa jo ennen sen lähettämistä lausunnolle. Perustelutekstissä olisi hyvä todeta, mitä muutokset merkitsevät. Lisäksi kiinnitettiin huomiota sähköisen asioinnin etenemiseen ja asiakirjojen sijaintiin fyysisesti lähellä valmistelijoita.

Puheenjohtaja piti hyvänä sitä, että yleishallintotyöryhmässä esitetyt eriävät mielipiteet tuotiin projektiryhmälle tiedoksi. Hän toivoi, että myös jatkossa eriävät näkemykset kirjataan alatyöryhmien pöytäkirjoihin ja liitetään projektiryhmälle toimitettavaan materiaaliin ja että työryhmissä toimitaan osallistavasti. Todettiin, että väärinkäsitysten välttämiseksi jatkossa asiakirjoissa ei käytetä mainintaa tilaaja-tuottajamallista vaan ilmaisu korvataan jollakin muulla.

Anu Nousiaisen ja Mikko Saarisen poistuttua kokouksen puheenjohtajana jatkoi Marko Puttonen.

*Toimitila- ja materiaalihallintoyksikkötyöryhmä*

Todettiin, että Länsi- ja Sisä-Suomen aluehallintoviraston erikoistumistehtävän hoitamisesta kootussa hallinnossa tulee tehdä kirjaus asetukseen. Myös virastopalveluista on hyvä todeta asetuksessa, että ne ovat kootun hallinnon tehtävä.

Tarkempaa määrittelyä toivottiin irtaimistohallintoon liittyvien tehtävien työnjaosta. Sisäisen tarkastuksen selvityksessä on ilmennyt paljon epäselviä asioita omaisuuden hallinnassa ja vastuunjaossa. Sovittiin, että asiaa selvitetään jatkotyössä.

*Johdon tukitoiminnon suunnittelutyöryhmä*

Jorma Pitkämäki esitteli johdon tukitoiminnon suunnittelutyöryhmän esitystä ja ylijohtajien näkemyksiä johdon tuen resursseista. Hän kiinnitti huomiota virastojen poikkihallinnolliseen toimintaan ja resurssien allokointiin VM:n toimesta.

Puheenjohtaja totesi, että valtiovarainministeriö käy AVIen ylijohtajien kanssa keskustelut johdon tuki –toiminnon tehtävistä ja resursseista. Mietittäväksi jätettiin Pitkämäen ehdotus siitä, että tehtäisiin ”sopimus palveluista”.

*Tietoyksikkö*

Tietojohtamisen kehittämisen kohtaa esitettiin lavennettavaksi. Esim. taloushallinto haluaa osallistua raportointivälineen ja -mallin kehittämiseen. Marja-Riitta Vestin mielestä alatyöryhmän esitys on keskeneräinen ja siinä tulee vielä ottaa huomioon johdon tuen ja kootun hallinnon suhde.

Käsiteltiin alatyöryhmän asetustekstiluonnos. Kannatusta sai ensimmäisen kohdan jälkimmäinen vaihtoehto, mutta toiminnan ohjaamisen termille mietitään vielä parempaa vaihtoehtoa, jotta sitä ei sekoiteta tulosohjaukseen. Ehdotuksia sen tilalle olivat valmistelu ja tukeminen.

Asetustekstin muotoiluun ja ehdotukseen yksikön nimen muuttamisesta tieto- ja kehittämisyksiköksi palataan jatkotyössä.

Jukka Erkkilä esitti, että peruspalvelujen arviointiin ja PATIOon liittyvien erikoistumistehtävien organisointi käydään läpi Pohjois-Suomen aluehallintoviraston kanssa ja lisätään asetukseen niistä täsmennykset. Puheenjohtaja totesi, että peruspalvelun arviointi voi olla edelleen Pohjois-Suomen aluehallintoviraston erikoistumistehtävä. Tiedolla johtamisen koordinaatiovastuun olisi hyvä olla tietoyksikössä.

Päätös: Käytiin läpi alatyöryhmien täsmennetyt tehtävämäärittelyt ja sovittiin jatkotyöstä.

1. Sijoittamisselvityksen valmistelun tilannekatsaus

Mikko Saarinen kertoi, että sijoittamisselvitys käsitellään alueellistamisen koordinaatiotyöryhmässä 11.9.2014. Selvitys on toimitettu liikenne- ja kuntaministerille kommentoitavaksi.

Päätös: Merkittiin sijoittamisselvityksen valmistelun tilannekatsaus tiedoksi.

1. Henkilöstöasiat

Maria Siurua kertoi henkilöstöasioiden valmistelusta. Käynnissä on pohdinta, onko henkilöstölle tarpeen järjestää erillistä ilmoittautumismenettelyn yhteydessä olevaa kiinnostuksen ilmaisua vai voitaisiinko se tehdä muutoskeskustelun yhteydessä.

Menettelytapaohjeeseen liittyen Tuula-Kaarina Isosuo ehdotti harkittavaksi, että määräaikaisuuksia voitaisiin jatkaa 31.3.2015 sijasta huhtikuun loppuun asti.

Päätös: Merkittiin tiedoksi käyty keskustelu menettelytapaohjeluonnoksesta aluehallintovirastoille määräaikaisten virkasuhteiden täyttämisestä hallintopalvelujen vastuuyksiköissä ja erikoistumisyksiköissä.

1. Muutosviestintäsuunnitelma

Maria Siurua esitteli muutosviestintäsuunnitelman.

Keskustelussa esitettiin toivomus, että henkilöstöinfoissa kehotetaan henkilökuntaa tutustumaan HALKO-projektista tarjottavaan tietoon ja huomioimaan muutos.

Päätös: Hyväksyttiin muutosviestintäsuunnitelma ja muistutettiin, että alatyöryhmien esityslistat ja pöytäkirjat tulee viedä AVI-intraan.

1. Muut asiat

Teijo Mustonen kertoi, että toiminta- ja palvelumalliluonnoksen tarkoituksena on ohjata valmistelua yhtenäiseen suuntaan. Aluksi alatyöryhmien tehtävänä on katsoa henkilöstökehystä ja taloudellista voimavaroja. Mustonen kertoo alatyöryhmien puheenjohtajien kokouksessa tarkemmin valmistelun eteenpäin viemisestä. Luonnosta voidaan jo käsitellä alatyöryhmissä.

Päätös: Hyväksyttiin toiminta- ja palvelumalliluonnos.

1. Kokouksen päättäminen

Puheenjohtaja päätti kokouksen klo 12.10.

Miira Lehto